Sukituksiin erikoistunut insinööri putkiremonteista: "Tämä on valtava kupla" | Kauppalehti
OMXH18:30-1.38%9481.62
SSH Communications Security+8.28 %
Metsä Board A+5.00 %
Ålandsbanken A+4.29 %
Sievi Capital+4.17 %
Basware-10.14 %
Consti Yhtiöt-8.52 %
Ramirent-6.41 %
Asiakastieto Group-4.58 %
Raha on hyvä konsultti myös muovin käytössä
Vladimir Putinin gallupkannatus notkahti - ­Teflonpintaan on tullut tahra
Sukituksiin erikoistunut insinööri putkiremonteista: "Tämä on valtava kupla"
10.9.201610:14päivitetty 10.9.201610:16
Miljardien arvoisen putkiremonttimarkkinan arvioidaan kaksinkertaistuvan vuoteen 2025 mennessä. Pelissä on isot rahat.Kuva: OUTI JÄRVINEN/KL
Taloyhtiöiden osakkaita ohjataan voimakkaasti perinteisiin putkiremontteihin, sanoo Buildnetin toimitusjohtaja Tapio Falck.
Kauppalehti uutisoi torstaina sijoittajasta, joka kertoi törmänneensä kiinteistö- ja isännöintialalla vallitsevaan käytäntöön, jossa laajaa korjausrakentamista kannattavat asiantuntijat ohjaavat linjasaneeraussuunnitelmia perinteisiin putkiremontteihin, jotka tulevat osakkaille huomattavasti kalliimmaksi kuin kevyemmät nykymenetelmät.
”Taloyhtiössämme suuri isännöintitoimisto toi oman luottosuunnittelijansa ohi muun kilpailutuksen, eikä osakkaille tarjottu muita vaihtoehtoja kuin ylimitoitettu ja järjettömän hintainen linjasaneeraussuunnitelma, vaikka muut ratkaisut olisivat olleet teknisesti mahdollisia ja erittäin kustannustehokkaita”, sijoittaja sanoi Kauppalehdelle.
Pitkään alalla toiminut asiantuntija sanoo ymmärtävänsä sijoittajan tuskan.
”Tämä on valtava kupla, jota olen omalta osaltani yrittänyt puhkaista viimeiset neljä-viisi vuotta”, insinööritoimisto Buildnetin toimitusjohtaja Tapio Falck sanoo.
Falckilla on 30 vuoden kokemus alalta. Viimeiset kymmenen vuotta hän on keskittynyt nykyaikaisin menetelmin tehtäviin putkiremontteihin eli sukituksiin ja hybridiremontteihin.
”Olen toiminut tällä markkinalla nyt kymmenisen vuotta ja uskoakseni olen hyvin perillä siitä, mitä tuolla taloyhtiömaailmassa tapahtuu. Todellisuus on huomattavasti ankeampi.”
Näin taloyhtiöitä ohjaillaan
Falckin mukaan joissain yhteyksissä käytetty putkiremonttimafia on väärä termi, mutta putkiremontin tärkeimmässä vaiheessa, hankesuunnitteluvaiheessa, tapahtuu voimakasta ohjausta.
”Tällä hetkellä kaikki Suomen suurimmat insinööritoimistot tekevät voimakasta ohjausta perinteisen putkiremontin suuntaan. Hankesuunnitelmissa vääristellään aika säälimättä ja härskisti teknisiä tietoja ja hintatietoja, jolloin perinteinen remontti saadaan kaikista haitoistaan huolimatta näyttämään paremmalta ratkaisulta kuin muut käytettävissä olevat menetelmät”, Falck sanoo.
”Putkiremontit ovat rahakasta puuhaa. Otetaan esimerkiksi 80 asunnon kerrostaloyhtiö Helsingin Töölössä. Taloyhtiöltä laskutetaan suunnitelmien teosta 200 000–300 000 euroa ihan säälimättä. Suunnitteluun saadaan helposti kulutettua aikaa vuodesta kahteen vuoteen. Jos suunnitelmat tehtäisiin 2-3 kuukaudessa, niin eihän kukaan maksaisi siitä 300 000 euroa.”
”Paikalle tulee iso suunnittelutiimi, pidetään palavereja parin kuukauden välein. Kun suunnitteluun käytetään valtavasti aikaa, niin asiakas miettii, että onhan siellä tehty paljon töitäkin.”
Falckin mukaan suunnitteluvaihe voitaisiin vetää läpi kahdessa tai kolmessa kuukaudessa. Hybridikohteessa suunnitteluhinta olisi 40 000–50 000 euroa.
”Meille tulee taloyhtiöiltä hankesuunnitelmia lausunnolle, kun osakkaat ihmettelevät sitä hintaa. Siellä on voitu varata kopiokuluille 20 000 –30 000 euroa ja hallintokuluille 50 000–60 000 euroa. Ihmettelen tätä suuresti, kun rakennuslupahakemuksetkin toimitetaan sähköisesti. Aika monta gigatavua saa muistitikussa olla, mikäli se maksaa 20 000 euroa", Falck naurahtaa.
Seinä tuli vastaan
Yksi esimerkki osakkaisiin kohdistuvasta ohjauksesta saatiin viime vuonna, kun erään taloyhtiön vähemmistöosakkaat pyysivät Falckia esittelemään nykyaikaisia saneerausmenetelmiä.
Vajaa viikko ennen sovittua esittelytilaisuutta taloyhtiön hallitus ja isännöitsijä ilmoittivat Falckille, että paikalle on kutsuttu myös ”ulkopuolisia puolueettomia asiantuntijoita”.
Tämän lisäksi Falckille ilmoitettiin, että aikaisemmin sovitun kolmen tunnin sijaan hänelle on varattu aikaa vain 40 minuuttia. Perinteistä putkiremonttia oli käyty läpi samaiset kolme tuntia.
Falck ymmärsi yskän ja lopetti yhteistyön taloyhtiön kanssa siihen paikkaan.
”Rakennusala on perinteisesti ollut hyvin konservatiivinen ja näitä uusia menetelmiä on vastustettu. Se on tietysti aluksi ihan normaalia, mutta teknologia on kehittynyt ja ei ole enää mitään teknistä syytä, miksi näitä uusia menetelmiä pitäisi välttää.”
Kohuttu kahden viikon putkiremontti: tekijän tulos miinukselle
Mikrobiyritys lupaa siirtää putkiremontin tarvetta vuosikymmenillä
Asiantuntija: Putkiremontti kaukana kultakaivoksesta
Putkiremonttiyhtiö kertoo: Näillä ohjeilla homma hoituu kahdessa viikossa
Sijoittaja: Isännöitsijät jyräävät asukkaat taloyhtiöissä - ”Ollaan kauniisti sanottuna petoksen rajamailla”
Mullistaako kahden viikon putkiremontti markkinat? ”Remonteissa on puolet ilmaa”
Raju kysyntä nostaa putkiremonttien hintoja edelleen - putkiasentajista jo pulaa
Riistakamera paljasti: yksinkertainen keino lyhentäisi putkiremontin kestoa
RakentaminenSijoittaminenAsuntosijoittaminen
Kaupallinen yhteistyöTelavox
Pohjoismaiset yritykset vihdoin yhden viestintäratkaisun piirissä
Näin kävi, kun vuodeksi suohon upotetut Lada ja Toyota käynnistettiin uudelleen
Pornokiristäjällä ainakin 200 suomalaisuhria - Poliisi: "Älä maksa mitään"
Uhkaava olutpula herätti jo ympäristöjärjestönkin – kohta enää kolme vaihtoehtoa, jotka ovat kaikki kauheita
Kauppa vie ruuan arvoketjusta 4,5 miljardia euroa – Professori: Tuottajien aseman helpottaminen vaatisi lainmuutoksen
Myyntijohtaja, Gasum
Ilmastonmuutos ei odota meitä